સામાન્ય રીતે ગાય જેવા પ્રાણીઓ જાહેર રસ્તા ઉપર વાછરડાને જન્મ આપે તેમાં નવી કોઈ બાબત નથી, પણ ગુલબાઈ ટેકરાની ફુટપાથ ઉપર એક ગાયે વાછરડાને જન્મ આપ્યો તેની સાથે તેનું ગર્ભાશય પણ બહાર નીકળી આવ્યું હતું. જે ગાય માટે અત્યંત પીડાજનક હોવાને કારણે સતત ભાંભરી રહી હતી. આ વખતે ત્યાંથી પસાર થઈ રહેલા શીતલબહેન અમીન નામની મહિલાએ આખી ઘટના જોઈ હતી. તેમણે ગાયને સારવાર મળી રહે તે માટે વિવિધ જીવદયા સંસ્થાઓને ફોન કરવાની શરૂઆત કરી, પણ કયાંથી મદદ મળી રહી ન્હોતી, ત્યારે સાંજના ચાર વાગી રહ્યા હતા.